येँ -यँे महानगरपालिकाया मेयर विद्यासुन्दर शाक्यं साेमवाः छन्हुं हे निगू पार्क उलेज्या यानादि । येँ मनपा ३२ वडाय् ४ रोपनी ११ आनाय् दयेकेत्यंगु 'बागमति दोभान' व 'अमरावती' पार्कया शिलान्यास यानादीगु खः । येँ मनपाया छगू वडा छगू पार्क नीति कथं थ्व पार्क दयेकेगु ज्या जूगु खः ।
शिलान्यास लिपा न्ववासें मेयर शाक्यं येँ मनपा दुने न्यय्गू पार्क दयेकेगु ज्या जुयाच्वंगु जानकारी बियादिल । वय्कलं सार्वजनिक जग्गाया संरक्षण यायेगु, हरियाली कायम यायेगु व स्थानीयपिनिगु अपनत्व दइकथं उकियात संरक्षण यायेगु जिम्मा बीगु नीति कथं प्रत्येक वडाय् छगू पार्क अभियान न्ह्याकागु खँ धयादीगु दु । वय्कलं गन गन सार्वजनिक जग्गा दु अज्याःगु थासय् पार्क दयेकेगु खँ नं धयादीगु दु ।
वय्कलं गुलिखे जग्गा गुथिया नामय् दुगुलिं पार्क दयेकेत व हरियाली कायम यायेगु खँय् समस्या जयाच्वंगु धासें अज्याःगु जग्गा लिजय् बियादीत नं इनाप यानादिल ।
